ОТКРИВАНЕ НА КАМПУС „СТУДЕНТСКИ ГРАД“

На 16 май 2022 г. ще се състои тържественото откриване на кампус „Студентски град“, който се намира на територията на Техническия университет, София (ул. „Росарио“ №1, блок 8). Събитието включва церемония „Рязане на лента“ от 10.30 часа и Ден на отворените врати от 13.30 часа.

Кампус „Студентски град“ е един от трите комплекса, съставящи Центъра за върхови постижения по мехатроника и чисти технологии. Комплексът, чиято изследователска дейност е специализирана в областта на мехатрониката, представлява обединение от техническите университети в България и Химикотехнологичния и металургичен университет. Той се стои от 11 лаборатории, като 16 секции тях са разположени в реконструираното ниско тяло на учебен блок 8 на Техническия университет, София. Днес тази сграда представлява двуетажна структура, оборудвана със стендове на световно ниво. Някой от тях не се предлагат директно от фирмите производители, а са създадени със съдействието на изследователите в кампуса за изпълнение на научната програма на Центъра и за обслужване на бизнеса в България. Една от тях е системата за прототипиране на сложни изделия или тяхното индустриализиране. Така изследователи, докторанти и студенти могат да бъдат не само ползватели, а да са стъпка напред в технологиите. Голяма част от оборудването е ориентирано към конкретните потребности на бизнеса, най-вече към стартъп компаниите и тяхната дейност ще бъде подпомогната с откриването на тази инфраструктура. Това ще осигури устойчивост на Центъра за върхови постижения по мехатроника и чисти технологии като развиваща се научноизследователска инфраструктура в активно сътрудничество както с партньори от научноизследователския сектор, така и от бизнеса.

Гости на церемонията *Рязана на лента* ще бъдат г-жа Мария Габриел, комисар по иновации, научни изследвания, култура, образование и младеж на Европейската комисия, представители на Президентството, на Министерския съвет, на Министерството на образованието и науката, Министерството на финансите, Министерството на иновациите и растежа и др.

От 13.30 часа лабораториите на кампус „Студентски град“, които са снабдени с модерно оборудване за създаване на иновативни технологии, осигуряващи развитието на високоефективна икономика, ще бъдат отворени за посетители. Интересуващите се ще могат да видят презентацията на проф. Георги Тодоров, ръководител на кампуса, да участват в обсъждания и дискусии.